OpenLLM-France/wikimedia huggingface dataset:
# Larnita

La larnita és un mineral de la classe dels silicats, que pertany al grup de l'olivina. Rep el seu nom de la seva localitat tipus, a Larne, Irlanda del Nord.

## Característiques

La larnita és un nesosilicat de fórmula química Ca₂SiO₄. Cristal·litza en el sistema monoclínic. La larnita cristal·litza a altes temperatures. Es produeix en zones calcàries o en guix en contacte amb roques basàltiques foses. Éss estable en el rang de 520° a 670 °C; en cas contrari, només és metaestable a temperatures més baixes i s'inverteix al seu polimorf de baixa temperatura, la calcio-olivina, quan commocionat. La seva duresa a l'escala de Mohs és 6.
Segons la classificació de Nickel-Strunz, la larnita pertany a «9.AD - Nesosilicats sense anions addicionals; cations en [6] i/o major coordinació» juntament amb els següents minerals: calcio-olivina, merwinita, bredigita, andradita, almandina, calderita, goldmanita, grossulària, henritermierita, hibschita, hidroandradita, katoïta, kimzeyita, knorringita, majorita, morimotoïta, vogesita, schorlomita, spessartina, uvarovita, wadalita, holtstamita, kerimasita, toturita, momoiïta, eltyubyuïta, coffinita, hafnó, torita, thorogummita, zircó, stetindita, huttonita, tombarthita-(Y), eulitina i reidita.

## Formació i jaciments

Va ser descoberta l'any 1929 a Scawt Hill, Larne, al comtat d'Antrim (Irlanda del Nord, Regne Unit), on sol trobar-se associada a altres minerals com: wol·lastonita, spurrita, perovskita, merwinita, gehlenita i minerals del grup de la mel·lilita.

## Referències

* ↑ «Larnite» (en anglès). Mindat. [Consulta: 1r octubre 2016].
# Cometa Coggia

El cometa Cometa Coggia o C/1874 H1 fou un cometa rasant solar no periòdic que s'observà a ull nu l'any 1874.

## Observacions

El cometa fou observat per l'astrònom francès Jérôme Eugène Coggia el 17 d'abril de 1874. El 9 de juliol del mateix any feu el pas pel periheli. Es tractà d'un cometa rasant solar de període curt que es pogué observar des de principis de juny fins al mes d'agost del mateix any. Presentà dues llargues cues que s'estenien més de 60 graus a través del cel. El cometa tornà els anys 1877 i 1882 quan es trencà i es desintegrà.

## Òrbita

C/1874 H1 es mou al llarg d'una òrbita molt allargada, amb una excetricitat de 0,99, la distància al sol al seu periheli fou de 0,69 ua, i la inclinació de la seva òrbita fou 66,3º.

## Referències

* 1 2 3 4 5 6 7 «JPL Small-Body Database». [Consulta: 13 novembre 2023].
* ↑ «Coggia's Comet of 1874».(anglès)
* ↑ «C/1874 H1 (Coggia)».(anglès)
# Rakytník

Rakytník és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1451.
# Louis Fraser

Louis Fraser (1819/20–1866?) va ser un zoòleg i col·leccionista britànic. En els seus inicis, Fraser va ser guia del museu de la Societat Zoològica de Londres.
Poc és el que es coneix dels seus primers anys de vida. Va néixer el 1819 o 1820 i es va casar amb Mary Ann Harrison el 17 de febrer de 1844. Un fill seu, Oscar L. Fraser, va treballar d'assistent al Museu Indi de Calcuta als voltants de 1888. Louis Fraser va treballar durant 14 anys al Museu de la Societat Zoològica de Londres, on va col·laborar amb l'anatomista Richard Owen en estudis sobre l'Emú i el Nyandú. Va participar en l'Expedició al riu Níger de 1841 com a científic de la African Civilization Society, amb Allen i Thomson. Es va quedar a Fernando Po on va recollir mostres. Al seu retorn es va convertir en l'encarregat de la col·lecció de Lord Derby al Knowsley Hall. El 1846 va ser enviat per Lord Derby al nord d'Àfrica, i el 1848 es va convertir en conservador a Knowsley. Va escriure l'obra Zoologica Typica, or figures of the new and rare animals and birds in the collection of the Societat Zoològica de Londres, un llibre de grans dimensions profusament il·lustrat, que va ser publicat el 1849. En el seu llibre descriu un gran nombre d'espècies noves d'ocells. El 1850, Fraser va ser anomenat Cònsol de Quidah, Dahomey (actualment Benín), a l'oest d'Àfrica. Entre 1857 i 1859, va recollir ocells i mamífers a l'Equador per encàrrec de Philip Lutley Sclater de la Societat Zoològica de Londres, i deu anys després a Califòrnia. Al seu retorn a Londres, va obrir una botiga a Regent Street, en la qual venia ocells exòtics. Va passar els últims anys de la seva vida a Amèrica.
Fraser va escriure Catalogue of the Knowsley Collections (1850) on descrivia diverses espècies, inclosa la Cotorra de Derby. S'han nomenat una sèrie d'espècies en honor seu, entre les que es troben el Duc de Guinea, Myiothlypis fraseri (Basileuterus fraseri) i la Musaranya de Fernando Po (Crocidura poensis).

## Referències

* 1 2 3 Darwin, Charles; Frederick Burkhardt; Sydney Smith. The Correspondence of Charles Darwin: Volume 5. Cambridge University Press, 1985, p. 489. ISBN 0-521-25591-0.
* 1 2 3 Fisher, Clemency Thorne. Fraser, Louis (fl. 1831–1866). Oxford University Press, 2004. DOI 10.1093/ref:odnb/10118.
* 1 2 3 Beolens, Watkins & Grayson. The Eponym Dictionary of Mammals. Johns Hopkins University Press, 2009. ISBN 0-8018-9304-6.
* ↑ Basileuterus fraseri a Avibase
* ↑ Günther, Albert C. L. G.. The history of the collections contained in the Natural History Departments of the British Museum. Volume 2. Londres: British Museum, 1906, p. 33.
# Larned

Larned és una població dels Estats Units a l'estat de Kansas. Segons el cens del 2000 tenia 4.236 habitants.

## Demografia

Segons el cens del 2000, Larned tenia 4.236 habitants, 1.826 habitatges, i 1.113 famílies. La densitat de població era de 705 habitants/km².
Dels 1.826 habitatges en un 27,3% hi vivien nens de menys de 18 anys, en un 48,6% hi vivien parelles casades, en un 9% dones solteres, i en un 39% no eren unitats familiars. En el 36,5% dels habitatges hi vivien persones soles el 17,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,87.
Per edats la població es repartia de la següent manera: un 23,5% tenia menys de 18 anys, un 6,4% entre 18 i 24, un 23,3% entre 25 i 44, un 24,6% de 45 a 60 i un 22,1% 65 anys o més.
L'edat mediana era de 43 anys. Per cada 100 dones de 18 o més anys hi havia 87,3 homes.
La renda mediana per habitatge era de 33.895 $ i la renda mediana per família de 46.776 $. Els homes tenien una renda mediana de 27.138 $ mentre que les dones 20.927 $. La renda per capita de la població era de 19.936 $. Entorn del 5,9% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Larned». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Larned». American Fact Finder. Oficina del Cens dels Estats Units, 12-01-2010.
# ANC

ANC té els següents significats:
* Alternativa Nacionalista Canària, partit d'esquerra nacionalista canària sorgit a Tenerife el 2006
* Congrés Nacional Africà (African National Congress en anglès), partit polític socialdemòcrata de Sud-àfrica
* Arxiu Nacional de Catalunya, arxiu ubicat a Sant Cugat del Vallès
* Assemblea Nacional Catalana, organització que té per objectiu recuperar la independència política de Catalunya, fundada el 2011
* Associació Nacionalista Catalana, grup catalanista constituït el 1907
# Marion

«Marion» té aquests significats:
* Toponímia:
** Marion, antic nom d'Arsinoe (Xipre)
** Marion (illa) a Sud-àfrica
** Marion (Alabama)
** Marion (Arkansas)
** Marion (Carolina del Nord)
** Marion (Comtat de Williamson), ciutat d'Illinois
** Marion (Comtat d'Edwards), població d'Illinois
** Marion (Indiana)
** Marion (Ohio)
** Marion (Massachusetts)
** Marion (Texas)
** Marion (Carolina del Sud)
** Marion (Dakota del Nord)
** Marion (Kansas)
** Marion (Virgínia)
** Marion (Wisconsin)
* Biografies:
** Marion o Marió, tirà de Tir
** Marc-Joseph Marion du Fresne (Saint-Malo, 1724 - Bay of Islands, Nova Zelanda, 1772), navegant i explorador francès
** Shawn Marion (1978, Waukegan, Illinois), jugador de bàsquet estatunidenc
** Marion Eames (Birkenhead, Anglaterra, 1921 - Dolgellau, Gal·les, 2007), novel·lista i productora de ràdio britànica
** Marion Bartoli, jugadora de tennis francesa
** Marion Cotillard (París, 1975), actriu francesa
** Marion Davies (Nova York, 1897 – Hollywood, 1961), actriu estatunidenca
Viccionari
# Condòm

Condòm (en francès Condom) és un municipi del departament francès del Gers, a la regió d'Occitània. És sotsprefectura del departament. Afronta amb els municipis de Gasaupoi, Castèthnau d'Auvinhon, Caussens, Beraud, Manhaut e Tausiar, Cassanha, Larressingla, La Ròca sus l'Òssa, Lannes i Moncrabeu.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 11264 | 6861 | 7298 | 7319 | 7323 | lac. | 6915 | 7195 | 7205 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 7553 | 8070 | 8140 | 8282 | 7873 | 8555 | 7902 | 7405 | 7045 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 6578 | 6435 | 6380 | 5773 | 6355 | 6310 | 6233 | 6725 | 6781 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 6850 | 7326 | 7853 | 7634 | 7717 | 7251 | 7158 | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1964-1983 | Abel Abeillé | SFIO, després PS |
| 1983-1989 | Jean Dubos | PS |
| 1989-1995 | Jacques Moisan | PS |
| 1995-2008 | Gérard Dubrac | DL, després UMP |
| 2008- | Bernard Gallardo | PS |

## Agermanaments

* Toro
* Grünberg (Hessen)

## Personatges il·lustres

* Yves Navarre, escriptor.

## Referències

* ↑ «Toponímia occitana». Arxivat de l'original el 2009-12-26. [Consulta: 12 agost 2010].
* ↑ Mapa del Gers amb els municipis en gascó
# Louis Fréron

Louis-Marie Stanislas Fréron (París, 17 d'agost de 1754 — Santo Domingo, 15 de juliol de 1802) fou un polític i periodista francès, representant a l'Assemblea Nacional durant la Revolució Francesa. El 1790 va fundar el diari L'Orateur du Peuple, que esdevindria l'altaveu de la facció antijacobina del país. El 1793 va reprimir durament les insurreccions girondines de Marsella i Toló i el 1794 va ser un dels instigadors de la caiguda de Maximilien de Robespierre. Va ser amant de Paulina Bonaparte i fou nomenat comissari a Santo Domingo durant l'època de la revolució Haitiana on va morir el 1802.

## Referències

* ↑ «Louis Fréron». Gran Enciclopèdia Catalana. Barcelona: Grup Enciclopèdia Catalana.
# March Engineering

March Engineering va ser un constructor britànic de Fórmula 1 i altres competicions. Va participar en 207 Grans Premis, entrant un total de 575 actuacions.

## Referències

* ↑ Henry, Alan. March : the grand prix & Indy cars. 1st ed. Richmond, Surrey, England: Hazelton, 1989. ISBN 0-905138-65-1.
* ↑ Smith, Damien «Hand of the creator». Road & Track, vol. 64, 01-02-2013, pàg. 64-69.
* ↑ «F1 : A return of March to Formula One - F1 - F1-Live.com» (en anglès), 30-05-2009. Arxivat de l'original el 2009-06-05. [Consulta: 5 juny 2022].
# Legnano

Legnano és un municipi italià, situat a la regió de la Llombardia i a la ciutat metropolitana de Milà. L'any 2005 tenia 56.622 habitants.

## Vegeu també

* Batalla de Legnano.
Va ser part de la guerra que mantenia el Sacre Imperi Romanogermànic, dirigit per Frederic Barbarroja, contra les comunes del nord d'Itàlia, que havien deposat les seves rivalitats per unir-se en la Lliga Llombarda sota l'ègida del Papa Alexandre III.
# Mariola Urrea Corres

Mariola Urrea Corres (Pamplona, 1974) és una jurista i professora universitària espanyola.
Llicenciada en Dret i doctora per la Universitat de la Rioja, és professora titular de Dret Internacional Públic en el Departament de Dret d'aquesta mateixa universitat, on va dirigir el Centre de Documentació Europea. Ha estat degana de la Facultat de Ciències Jurídiques i Socials de la Universitat de la Rioja (2010-2012) i també presidenta de la Conferència de Degans i Deganes de les Facultats de Dret d'Espanya (2011-2012). Va realitzar diferents estades investigadores, entre altres a la Universitat de Saarbrücken (1997 i 2002), a l'Institut Max Planck (1998, 1999 i 2000), al King's College de Londres (1999), Universitat Humboldt de Berlín com a becària del Parlament de la Rioja (2002). Ha estat Jean Monnet Fellow a l'Institut Universitari Europeu de Florència, a Itàlia (2004/05) i Emile Noël Fellow a la Universitat de Nova York (2007). Va ser secretària general i vicerectora de Relacions Institucionals i Internacionals de la Universitat de la Rioja (2012-2016). Així mateix, va ser vocal de la Comissió d'Experts per a la Reforma del Sistema Universitari pel Consell de Ministres (2012). També és vocal de la Comissió d'Assessorament per a l'Avaluació d'Ensenyaments i Institucions de la Fundació Agència Nacional d'Avaluació de la Qualitat i Acreditació (ANECA).
Col·labora en diferents mitjans de comunicació escrits i radiofònics. Des del 2008 participa en el Programa Hoy por Hoy de la Cadena SER i, des del 2017 publica una columna a El País. Les seves àrees d'especialitat són el model d'integració de la Unió Europea, el sistema institucional i la presa de decisions, la Política de Seguretat i Defensa i la participació de les comunitats autònomes en el procés d'integració europeu. Sobre aquests temes ha publicat diversos llibres i d'articles científics.
En 2003 va rebre el Premi d'Investigació García Goyena de la UNED. També ha rebut la Creu al Mèrit Militar amb distintiu blanc (2013). I el 2018 va rebre l'XI Premi d'Investigació Francisco Javier de Landaburu.

## Referències

* 1 2 «Mariola Urrea». Revista Idees, Núm. 1001 [Consulta: 15 agost 2020].
* 1 2 3 4 «La profesora de la UR Mariola Urrea obtiene XI Premio de Investigación Francisco Javier de Landaburu». El Economista, 23-03-2018 [Consulta: 15 agost 2020].
* 1 2 Wert, José Ignacio «Quién es quién en el 'consejo de sabios': Mariola Urrea Corres». Libertad Digital, 16-02-2013 [Consulta: 15 agost 2020].
# Abu-Ayyub al-Ansarí

Khàlid ibn Zayd ibn Kulayb an-Najjarí (àrab: خالد بن زيد بن كليب النجاري, Ḫālid ibn Zayd ibn Kulayb an-Najjarī), més conegut, després de la seva conversió, com Abu-Ayyub al-Ansarí (àrab: أبو أيوب الأنصاري, Abu Ayyūb al-Anṣārī) (vers 600-672) fou un dels companys del profeta Mahoma.
Quan Mahoma va emigrar a Medina es va instal·lar a casa seva. Va servir a totes les campanyes de Mahoma.
Sota el califa Alí fou nomenat governador de Medina, però va haver d'anar a Iraq quan Ali fou amenaçat per 3000 guerrers dirigits per Busr ibn Abi-Artat i proporcionats per Amr ibn al-As. Va participar en diverses batalles del temps d'Alí.
Amb Muàwiya I va participar en l'atac a Xipre i en l'expedició a Constantinoble dirigida per Yazid ibn Muàwiya. Va morir de disenteria en el setge de Constantinoble el 672. Es va enterrar a la mateixa muralla de la ciutat.
Els romans d'Orient van respectar la tomba i per un temps fou lloc de pelegrinatge on s'anava a pregar en temps de sequera, fins que va restar abandonada; fou retrobada, en temps del setge de la ciutat per Mehmet II, segons un relat dels fets detallat que fa Leunclavius a Historiae musulmanae. Sobre la tomba es va construir una mesquita el 1458, després engrandida.

## Bibliografia

F. W. Christianity and Islam under the Sultans, Oxford 1929.
# Punt lacrimal

Un punt lacrimal és cadascun dels dos petits orificis dels conductes lacrimals situats a l'angle medial de cada parpella. Cada punt es troba al cim d'una papil·la lacrimal.
Els punts lacrimals funcionen per recollir les llàgrimes produïdes per les glàndules lacrimals. El líquid es transporta a través dels canalicles lacrimals fins al sac lacrimal, i després pel conducte nasolacrimal fins al meat nasal inferior de la cavitat nasal.

## Referències

* ↑ Diccionari Enciclopèdic de Medicina
# Gérald Passi

Gérald Passi (Albi, França, 21 de gener de 1964) és un futbolista professional francès retirat que disputà onze partits amb la selecció de França.
Selecció de França :
| Anys | Partits | Gols |
| 1987 | 4 | 0 |
| 1988 | 7 | 2 |
| Total | 11 | 2 |

## Referències

* ↑ National Football Teams
# Lluc (prenom femení)

Lluc és un prenom femení català, variant simplificada de Maria de Lluc, derivat de l'advocació mariana a la Mare de Déu de Lluc, patrona de Mallorca, la imatge de la qual es troba al Santuari de Lluc. Originalment, els prenoms derivats d'advocacions marianes completaven el nom de Maria (Maria de) fins que han pres significat per si mateixos, i, lògicament, són femenins.

## Origen

L'etimologia d'aquest prenom és relacionada amb el topònim Lluc (Mallorca) que ve del llatí Lucu i que significa bosc o bosc sagrat. No té res a veure amb el prenom masculí Lluc, del qual la forma femenina és Lluca.
Variants antigues: Maria de Lluch o Lluch

## Festa onomàstica

* Mare de Déu de Lluc, patrona de Mallorca, 12 de setembre

## Referències

* ↑ Col·lectiu, pàg. 72. «Llenguatge i cultura».
* 1 2 «Entrada "Lluc(2)" al Diccionari català-valencià-balear». Arxivat de l'original el 2004-08-26. [Consulta: 5 gener 2012].
* ↑ Veny, Joan, pàg. 63. «Onomàstica i dialectologia,».
* ↑ «Entrada "Lluca(2)" al Diccionari català-valencià-balear». Arxivat de l'original el 2004-08-26. [Consulta: 5 gener 2012].
* ↑ http://www.ecampmany.com/santoral
Viccionari
# Mahinda VI

Mahinda VI fou rei de Polonnaruwa (1187). Era un natiu del Regne de Kalinga, amic molt proper del rei Vijayabahu II, al que va assassinar usurpant el tron. Al cap de cinc dies els contraris a la usurpació van reaccionar i Kirti Nissangha (o Kirti Nissanka), que havia estat el sub-rei de Vijayabahu II i era probablement un nebot o un gendre, el va assassinar al seu torn i es va proclamar rei amb el nom de Nissanka Malla.

## Bibliografia

* Donald Obeyesekere, Outlines of Ceylon history, "Times of Ceylon", Colombo, 1911.
# Acacia hebeclada

Acacia hebeclada és una espècie de planta arbustiva que pertany a la família Mimosaceae o Fabaceae, en la subfamília Mimosoideae, segons la classificació filogenètica. És una planta endèmica de Sud-àfrica i el seu epítet específic hebeclada fa referència a la pubescència de les seves branques. És l'espècie d'acàcia més comuna que creix de manera natural, en àrees seques i caloroses formant espessors. El seu tret més característic és el seu fruit gran en forma de beina dehiscent que s'obren de manera espontània per alliberar-ne les llavors; poden contenir fins a 10 llavors de color fosc vermellós.
Encara que la forma de creixement varia considerablement, Acacia hebeclada és un arbust o un arbre de mida petita que pot arribar a fer fins a 7 metres d'alçada. Acostumen a ramificar-se des de la base i normalment són més amples que alts.
Es presenta postrat en gran part de la seva àrea de distribució, com un arbust de múltiples tiges o amb aparença una mica més erecta en altres àrees amb la capçada més arrodonida. Es pot considerar com un arbust baix que es troba en zones de sabana, de pastures seques des de la sorra del Kalahari als sòl sorrencs d'Al·luvió. També es pot trobar en sòls humits amb alt contingut d'argila. Es considera un bon indicador dels sòls rics en calci i és bastant tolerant al fred.

## Referències

* ↑ «Acacia hebeclada a EOL» (en anglès). [Consulta: 20 gener 2015].
* ↑ «Acacia hebeclada a The Plant List» (en anglès). [Consulta: 20 gener 2015].
* ↑ «Acacia hebeclada subsup hebeclada» (en anglès). PlantZAfrica, 01-04-2010. [Consulta: 24 desembre 2020].
# Quintana del Xei

La Quintana del Xei és una quintana, camps de conreu al costat mateix d'una masia, del terme municipal de Castellcir, a la comarca del Moianès. Pertany a l'enclavament de la Vall de Marfà.
Està situada a migdia de la masia del Xei, a l'esquerra de la Golarda. És en el vessant nord del Serrat del Coll i a llevant del Roc del Paraigua.

## Enllaços externs

* La Quintana del Xei en el seu entorn, a l'Institut Cartogràfic de Catalunya
# Club de Futbol Amposta

El Club de Futbol Amposta és un club de futbol català de la ciutat d'Amposta. ¨

## Trajectòria

Començà la pràctica del futbol l'any 1915 amb el nom de Club Esportiu Amposta. Durant aquells anys també es formà un altre club a la ciutat anomenat Argentí FC, que aviat es fusionà amb el primer formant el Club de Futbol Amposta. El seu primer president fou Antonet. El 1928, arran d'una final comarcal perduda enfront del Sant Carles de la Ràpita, el club abandonà l'activitat esportiva durant uns mesos. Es creà la Penya Som i Serem de l'Amposta, que immediatament es federà adoptant l'anterior nom. Durant els anys següents guanyà diversos campionats que el portaren a jugar a la Segona Categoria del Campionat de Catalunya les temporades 1935-36, 1936-37 i 1939-40. El 15 d'agost de 1947 inaugurà l'Estadi Municipal. Ha jugat a la Tercera Divisió diverses temporades.

## Referències

* 1 2 3 4 5 6 7 «Amposta: Bodas de platino». Mundo Deportivo, 05-12-1990. [Consulta: 1r desembre 2014].

## Enllaços externs

* Web oficial
* Amposta a futbolme.com
Primera Catalana - Temporada 2017/2018 :
Grup 1Grup 2
Fundació Esportiva Grama Can Vidalet UE Llagostera UE San Juan At. de Montcada CE Farners CE Banyoles
UE La Jonquera AEC Manlleu CE Sabadell CE Manresa CF Montañesa FC Sant Cugat
CF Mollet UE CF Lloret FC Cardedeu CE Júpiter UE Vic UE Castellar
CE EFAC Almacelles CF Amposta CF Balaguer CE El Catllar CF Igualada Lleida Esportiu B
Juventud 25 Septiembre CFJ Mollerussa CE Morell UE Rapitenca CF Reddis FC Santboià
UE Sant Ildefons UE Tàrrega UD Torredembarra CDC Torreforta UD Viladecans CF Vilanova :